Metsades iseäranis vanu puid enam ei leidu. Rõuge mõisa pargis on vanu lehtmände ning elupuid. Üksikult ettetulevaist vanust puist võib nimetada "Marina mäe pedajat" (rahva nim.) - mänd, mis kasvab Vana-Kasaritsa mõisa  lähedal Võru poole viiva tee ääres. Rinnakõrguselt võttes on ta ümbermõõt 385 sm; haruneb 11/2 m kõrguselt kaheks. On looduskaitse all. Nimetatav on ka Mustahamba küla lähedal, Rogosi mõisa poole viiva tee ääres kasvav üksik tamm - ümbermõõt rinnakõrguselt 517 sm.